इस कार्यक्रम को स्टार प्लस के सभी शोज़ के मुक़ाबले सबसे ज़्यादा दर्शक मिले.(टीवी की हीरोइंस का संघर्ष)'सत्यमेव जयते' के दूसरे सत्र के पहले एपिसोड में आमिर ख़ान ने साल 2012 में दिल्ली में हुए चर्चित 'निर्भया' गैंगरेप केस और बलात्कार जैसे संवेदनशील मुद्दे को उठाया और शो के प्रस्तुतिकरण को लोगों ने ख़ासा पसंद किया.अब शो के अगले एपिसोड्स को लेकर दर्शकों की उत्सुकता और ज़्यादा बढ़ गई है.'सत्यमेव जयते' तो साप्ताहिक शो है, लेकिन डेली सोप्स की बात करें, तो लगातार तीसरे सप्ताह बाज़ी मारी स्टार प्लस के शो 'दिया और बाती हम' ने और ये रहा पहले नंबर पर.(ढेर सारे ऑडिशंस और रोल एक)संध्या की आईपीएस ट्रेनिंग वाला हिस्सा दर्शकों को बड़ा रास आ रहा है. संध्या और सूरज के प्रशंसकों को शायद इस बार ज़्यादा ख़ुशी हुई होगी क्योंकि संध्या अपनी ससुराल वापस आई हैं.संध्या की ननद की शादी है तो टीवी के दीवाने दर्शकों को अपने मनपसंद शो में उत्सव का माहौल देखने को मिल रहा है और अपने प्रिय किरदारों को साथ देखकर उन्हें बड़ा लुत्फ़ आ रहा है.'साथिया' में आख़िर अहम और गोपी के मिलन की घड़ी आ ही गई. दोनों बहुत ख़ुश हैं और साथ ही इस शो के चाहने वाले दर्शक भी.'साथिया' रहा इस सप्ताह दूसरे नंबर पर.(डेली सोप्स को कपिल की टक्कर)राजपूत समुदाय के विरोध के बाद एकता कपूर अब 'जोधा-अकबर' से अपना नाम वापस ले चुकी हैं.उनकी जगह अब इस शो को कौन प्रोड्यूस करेगा, यह बड़ा सवाल है. या क्या विरोध के मद्देनज़र ये शो बंद हो जाएगा, ये भी देखने वाली बात है.लेकिन बाकी दर्शकों को तो 'जोधा-अकबर' की यह कहानी बड़ी रास आ रही है. यह शो रहा इस सप्ताह तीसरे नंबर पर.'डांस इंडिया डांस लिटिल मास्टर' और 'ये रिश्ता क्या कहलाता है' संयुक्त रूप से चौथे स्थान पर रहे.डेली सोप्स को टक्कर दे पा रहा है सिर्फ़ कपिल शर्मा का शो 'कॉमेडी नाइट्स विद कपिल' जो रहा पांचवें स्थान पर.चैनलों की रेस में 'सत्यमेव जयते' ने दिखाया कमाल और स्टार प्लस को पहुंचा दिया पहले नंबर पर. दूसरे स्थान पर रहा कलर्स और उसके बाद नंबर रहा ज़ी का.अगले सप्ताह टीवी कार्यक्रमों की प्रतिस्पर्धा और दिलचस्प होने वाली है क्योंकि कलर्स पर शुरू होने वाला है रियलिटी शो 'ख़तरों के खिलाड़ी' जिसे इस बार निर्देशक रोहित शेट्टी होस्ट कर रहे हैं.ये शो टीआरपी रेस का कितना बड़ा खिलाड़ी साबित होगा ये देखना बाक़ी है.(बीबीसी हिंदी के 



एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)